Document ID: 32008R0811

KOMMISSIONENS FORORDNING (EF) Nr. 811/2008
af 13. august 2008
om suspension af indførsel i Fællesskabet af enheder af visse arter af vilde dyr og planter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 338/97 af 9. december 1996 om beskyttelse af vilde dyr og planter ved kontrol af handelen hermed (1), særlig artikel 19, stk. 2, og
efter høring af Den Videnskabelige Undersøgelsesgruppe, og
ud fra følgende betragtninger:
(1)
Kommissionen kan ifølge artikel 4, stk. 6, i forordning (EF) nr. 338/97 fastsætte restriktioner for indførsel i Fællesskabet af enheder af visse arter i overensstemmelse med betingelserne fastsat i litra a) til d). Der er endvidere fastsat gennemførelsesforanstaltninger for sådanne restriktioner i Kommissionens forordning (EF) nr. 865/2006 af 4. maj 2006 om gennemførelsesbestemmelser til Rådets forordning (EF) nr. 338/97 om beskyttelse af vilde dyr og planter ved kontrol af handelen hermed (2).
(2)
En liste over arter, for hvilke indførsel i Fællesskabet er suspenderet, er fastsat ved Kommissionens forordning (EF) nr. 1037/2007 af 29. august 2007 om suspension af indførsel i Fællesskabet af enheder af visse arter af vilde dyr og planter (3).
(3)
Ud fra nye oplysninger har Den Videnskabelige Undersøgelsesgruppe konkluderet, at bevaringsstatus for visse arter opført i bilag A og B til forordning (EF) nr. 338/97 vil blive bragt i alvorlig fare, hvis indførslen af disse i Fællesskabet fra visse oprindelseslande ikke suspenderes. Indførsel af følgende arter bør derfor suspenderes:
-
Falco cherrug fra Armenien, Bahrain, Irak, Mauretanien og Tajikistan; Ovis vignei bocharensis fra Usbekistan
-
Odobenus rosmarus fra Grønland
-
Accipiter erythropus, Aquila rapax, Gyps africanus, Lophaetus occipitalis og Poicephalus gulielmi fra Guinea
-
Hieraaetus ayresii, Hieraaetus spilogaster, Polemaetus bellicosus, Falco chicquera, Varanus ornatus (vilde og opdrættede enheder) og Calabaria reinhardtii (vilde enheder) fra Togo
-
Agapornis pullarius og Poicephalus robustus fra Côte d'Ivoire
-
Stephanoaetus coronatus fra Côte d'Ivoire og Togo
-
Pyrrhura caeruleiceps fra Colombia; Pyrrhura pfrimeri fra Brasilien
-
Brookesia decaryi, Uroplatus ebenaui, Uroplatus fimbriatus, Uroplatus guentheri, Uroplatus henkeli, Uroplatus lineatus, Uroplatus malama, Uroplatus phantasticus, Uroplatus pietschmanni, Uroplatus sikorae, Euphorbia ankarensis, Euphorbia berorohae, Euphorbia bongolavensis, Euphorbia duranii, Euphorbia fiananantsoae, Euphorbia iharanae, Euphorbia labatii, Euphorbia lophogona, Euphorbia neohumbertii, Euphorbia pachypodoides, Euphorbia razafindratsirae, Euphorbia suzannae-manieri og Euphorbia waringiae fra Madagaskar
-
Varanus niloticus og Kinixys homeana (vilde enheder fra Togo, opdrættede enheder fra Benin) fra Benin og Togo
-
Python regius, Geochelone sulcata (opdrættede enheder) og Pandinus imperator (opdrættede enheder) fra Benin
-
Cuora amboinensis, Malayemys subtrijuga, Notochelys platynota, Amyda cartilaginea, Cheilinus undulatus, Hippocampus kelloggi og Seriatopora stellata fra Indonesien
-
Peltocephalus dumerilianus fra Guyana
-
Chitra chitra fra Malaysia; Cryptophyllobates azureiventris, Dendrobates variabilis og Dendrobates ventrimaculatus fra Peru
-
Hippocampus kuda fra Indonesien og Vietnam
-
Ornithoptera urvillianus (opdrættede enheder), Ornithoptera victoriae (opdrættede enheder), Tridacna gigas og Heliopora coerulea fra Salomonøerne
-
Tridacna derasa fra Vietnam; Tridacna rosewateri fra Mozambique
-
Plerogyra simplex, Hydnophora rigida, Blastomussa wellsi og Trachyphyllia geoffroyi fra Fiji
-
Plerogyra sinuosa, Favites halicora, Acanthastrea spp., Cynarina lacrymalis og Scolymia vitiensis fra Tonga
-
Cycadaceae spp., Stangeriaceae spp. og Zamiaceae spp. fra Madagaskar, Mozambique og Vietnam.
(4)
Der er foretaget en høring af alle oprindelseslandene for de arter, der er omfattet af de nye restriktioner for indførsel, som er omhandlet i denne forordning.
(5)
På den 14. konference mellem parterne i konventionen om international handel med udryddelsestruede vilde dyr og planter (CITES) blev der foretaget en ændring af nomenklaturreferencerne og rækkefølgen af dyrearterne på CITES-listerne, således at orden, familie og slægt præsenteres i alfabetisk orden. Dyrearterne, der er opført i bilaget til forordning (EF) nr. 1037/2007, bør derfor omdøbes, og rækkefølgen ændres.
(6)
Listen over arter, for hvilke indførsel i Fællesskabet er suspenderet, bør derfor ændres, og af klarhedshensyn bør forordning (EF) nr. 1037/2007 udskiftes.
(7)
De i denne forordning fastsatte foranstaltninger er i overensstemmelse med udtalelse fra Udvalget for Handel med Vilde Dyr og Planter -
UDSTEDT FØLGENDE FORORDNING:
Artikel 1
Indførsel i Fællesskabet af enheder af de arter af vilde dyr og planter, der er opført i bilaget til denne forordning, suspenderes herved, jf. dog artikel 71 i forordning (EF) nr. 865/2006.
Artikel 2
Forordning (EF) nr. 1037/2007 ophæves.
Henvisninger til den ophævede forordning betragtes som henvisninger til nærværende forordning.
Artikel 3
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 13. august 2008.

Labels: 3
20